Vireši
Vireši ir ciems Smiltenes novada Virešu pagastā, pagasta centrs. Izvietojies pagasta ziemeļdaļā Gaujas labajā krastā pie autoceļa A2 24 km no novada centra Smiltenes un 150 km no Rīgas. Apdzīvotā vieta izveidojusies ceļu krustojumā pie bijušās Gaujienas pagasta valdes. Izaugusi padomju gados kā ciema padomes un kolhoza «Vireši» ciemats. Virešos atrodas pagasta pārvalde un saieta nams, agrāk arī feldšerpunkts, pasts un veikals. Pagastnama ēka ir vietējas nozīmes arhitektūras piemineklis.